
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. január 30-i rendkívüli ülésére)


TÁRGY: 	50/2021.sz. KÉPVISELŐ- TESTÜLETI HATÁROZAT MÓDOSÍTÁSA


A Kiskőrös Város Önkormányzata Képviselő-testület az 50/2021. sz. Képviselő- testületi határozatával arról döntött, hogy Kiskőrös Város Önkormányzata forgalomképtelen törzsvagyonát képező, Kiskőrös belterületi 3139/2 hrsz-on nyilvántartott, a természetben Kiskőrös, Petőfi S. út 5. szám alatti, kivett Zsinagóga rendeltetésű ingatlant meghatározott időtartamra, 2021. november 10. napjától 2031. november 09. napjáig ingyenes használatba adja Kiskőrös Város Német Nemzetiségi Önkormányzata részére.

Kiskőrös Város Német Nemzetiségi Önkormányzata (továbbiakban: Nemzetiségi Önkormányzat) pályázatot kíván benyújtani a Bethlen Gábor Alapkezelő Zrt. által meghirdetett „Nemzetiségi célú, energiahatékonyságot elősegítő beruházási, felújítási és karbantartási tevékenységek 2025. évi költségvetési támogatása (NBER-KP-1-2025)” című pályázati felhívásra. A projekt keretében a Zsinagóga épületében kazáncsere, a fűtési rendszer korszerűsítése, energetikai fejlesztés valósul meg. A pályázat megvalósítási idejére, valamint 5 év fenntartási időszakra a továbbiakban is szükséges az épületet a Nemzetiségi Önkormányzat részére biztosítani. 

A fentiekre tekintettel javaslom, hogy a testület a határozat-tervezetben foglaltak szerint hozza meg döntését.


Kiskőrös, 2025. január 27.
	Domonyi László sk.
	polgármester




HATÁROZAT-TERVEZET


Kiskőrös Város Képviselő-testülete
1. egyetért azzal, hogy Kiskőrös Város Önkormányzata forgalomképtelen törzsvagyonát képező, Kiskőrös belterületi 3139/2 hrsz-on nyilvántartott, természetben Kiskőrös, Petőfi S. út 5. szám alatti, kivett Zsinagóga rendeltetésű ingatlant meghatározott időtartamra, 2021. november 10. napjától 2031. november 09. napjáig ingyenes használatba adja Kiskőrös Város Német Nemzetiségi Önkormányzata részére, a határozat-tervezet mellékletét képező 1.sz. haszonkölcsön szerződés módosításban foglalt feltételekkel, a nemzetiségi nyelvoktatással összefüggő közfeladatai ellátására.
1. felhatalmazza az a polgármestert a határozat-tervezet mellékletét képező 1.sz. haszonkölcsön-szerződés módosítás megkötésére.

Felelős:	elnök
Határidő:	értelemszerűen
